als_Latn dik_Latn bos_Latn
Ish-lideri afrikano-jugor feston sot 95-vjetorin e lindjes, ndonese prej javesh qendron i shtruar ne spital. Mijëra qytetare kane nisur festimet jo vetem ne Pretoria, ku Mandela qendron prej 8 qershorit ne spital por edhe ne disa vende te tjera te botes, ne diten qe tashme njihet me emrin si “Dita ndërkombëtare e Mandeles”, dite e cila edhe nga OKB eshte deklaruar si nje mundesi per te njohur kontributin e fituesit te çmimit “Nobel”. Dita nisi me mijëra nxenes te shkollave fillore e te mesme ne mbare Afriken e Jugut qe i kane kënduar ish-presidentit kengen “Happy Birthday” per te vijuar me dhjetëra aktivitete kushtuar jetës dhe veprimtarisë se tij. Nderkaq zyra e shtypit e presidencës, ka njoftuar sot se pavarësisht se Mandela qendron ne spital, gjendja e tij shëndetësore është përmirësuar. I pari kryetar shteti qe ka uruar sot Nelson Mandelen per ditëlindjen e 95-të eshte presidenti amerikan Barack Obama, i cili i ka përcjelle urimet e tij familjes se ish-presidentit, duke theksuar se e gjithe bota do te duhet te nderoje sot njeriun qe i ka treguar popullit te tij dhe te gjithë botes rrugen e se drejtes, lirise dhe paqes. Nelson Mandela, fitues i çmimit “Nobel” për paqen në vitin 1993, është presidenti i parë me ngjyrë i Afrikës së Jugut. Per shkak te gjendjes se tij shëndetësore, Mandela u tërhoq nga jeta publike ne vitin 2004.
als_Latn